— Для мяне праца ў гэтым ток-шоу нічым не адрозніваецца ад іншых праектаў: прынцыпы ж усюды аднолькавыя. Хіба што з гасцямі праграмы перад запісам даводзіцца гутарыць даўжэй. Фармат перадачы даволі жорсткі, і вядучым трэба яго прытрымлівацца. Акрамя таго, чым больш вострая гутарка, тым большая зацікаўленасць у ёй. Мы адлюстроўваем рэчаіснасць, і калі з’яўляюцца крытычныя пытанні, то ні ў якім разе не замоўчваем іх, а высвятляем.